Seinų šv. Agotos koplyčia

Seinų šv. Agotos koplyčia () – koplyčia, esanti Lenkijoje, Palenkės vaivadijoje, Seinuose. Tituluojama šv. Agotos vardu. Koplyčia stovi to paties vardo aikštės viduryje, priešais Švč. Mergelės Marijos baziliką. Tinkuota keturkampė koplyčia sumūryta iš plytų. Stogą puošia ant jo įtaisyta medinė, vidutinio žmogaus ūgio šv. Agotos skulptūra. Koplyčia pastatyta 1789 m., skulptūra ant jos užkelta vėliau.

miniatiūra|220px|left|Koplyčia laikinai be šv. Agotos skulptūros, 2018 m.

1983 m. objektas įrašytas į Lenkijos saugomų paminklų registrą.Narodowy Instytut Dziedzictwa.  Rejestr zabytków nieruchomych – województwo podlaskie 2023-09-30 XX a. pabaigoje koplyčia ir skulptūra buvo restauruotos. 2014 m., praėjus keleriems metams po renovacijos, skulptūros būklė pablogėjo ir buvo nuimta nuo stogo. Ji laikinai buvo saugoma klebonijoje.Św. Agata na daszku kaplicy sejny.net 2020 m. ant koplyčios sugrąžinta naujai pagaminta šv. Agotos skulptūros kopija.Św. Agata wróci, ale jako kopia sejny.lt

2018 m. birželio 15–16 dienomis iš lauko pusės buvo atnaujinta šv. Agotos koplytėlė. Padedant Lietuvos konsulatui, darbus atliko Seinų miesto ir parapijos savanoriai lietuviai. Atsižvelgiant į architektūrinio projekto reikalavimus, atitinkamomis spalvomis perdažytos pastato sienos, langai, metalinė tvorelė, kiti elementai, taip pat užglaistyti įtrūkimai.Punsko archyvas. Atnaujinta šv. Agotos koplytėlė Seinuose punskas.pl Šiais darbais siekta ne tik sutvarkyti koplyčią ir jos aplinką, bet ir prisiminti artėjantį Seinų parapijos įkūrimo 200 metų jubiliejų, Seinų krašte vykusį lietuvių tautinį atgimimą.Artėjančio jubiliejaus proga – lietuvių dovana Seinų miestui ir parapijai  e-ausra.pl Nr. 13 (758), p. 6

 Taip pat skaitykite 

 Leipalingio šv. Agotos koplyčia

 Literatūra 

 Wojciech Guzewicz. Sejneński ośrodek kościelny : wybrane zagadnienia. „Civitas et Lex”. 2 (10), s. 87–97, 2016.
 Stanisław Herbst: Analiza układu przestrzennego miasta Sejny. W: Materiały do dziejów Ziemi Sejneńskiej. Warszawa: Państwowe Wydawnictwo Naukowe, 1963, s. 223-230.

 Išnašos 

Kategorija:Lenkijos koplyčios
Kategorija:Seinai